“Дийлэгч тэнгэр” ХХК

“ДИЙЛЭГЧ ТЭНГЭР ” ХХК нь Монгол Улсын Улаанбаатар хотод төвтэй компани.

Түүх

“Дийлэгч тэнгэр” ХХК нь анх 2009 онд байгуулагдаж, мал аж ахуй, газар тариалан эрхэлж эхэлсэн бөгөөд зөгийн аж ахуй, гадаад дотоод худалдаа, хэвлэх үйлдвэрийн чиглэлээр үйл ажиллагаагаа өргөтгөсөн.

Тус компани үхэр, адуу, хонь, ямааг өсгөн үржүүлж, малын үүлдэр угсааг сайжруулж, хүн амын хүнсний хэрэгцээнд уламжлалт аргаар бэлтгэсэн, эрүүл ахуйн шаардлага хангасан мах, махан бүтээгдэхүүнийг зах зээлд нийлүүлдэг. Мөн 2021 оноос ОХУ-ын Техноэкспорт компанийн албан ёсны борлуулагчаар ажиллаж, үр тариа таримал ургамлын ургамал хамгааллын бодис, бордоо импортолж байна. 

Тус компани нь Төв аймгийн Жаргалант сумын Өгөөмөр багийн нутагт 2009 онд газар тариалангийн үйлдвэрлэлээр үйл ажиллагаагаа эхлэхдээ 500 га талбайд улаан буудай тариалж 1 га-гаас 18-25 центнер ургац тогтмол хураан авч байсан бол одоо орчин үеийн хөрс боловсруулах технологийг газар тариалангийн үйлдвэрлэлд нэвтрүүлснээр хөрсийг элэгдлээс хамгаалж, үржил шимийг дээшлүүлж, бага талбайгаас өндөр ургац авч, байгальд ээлтэй, өндөр бүтээмжтэй үйлдвэрлэл эрхэлж байна. 

“Дийлэгч тэнгэр” ХХК нь 2023 онд 400 га талбайд улаан буудайн тариалалт хийж, нэг га-гаас 32 центнер буюу нийтдээ 1200 гаруй тонн ургац хураан авч сум, аймагтаа тэргүүлж, Сүмбэр сумын аварга тариаланч хамт олон, Төв аймгийн 2023 оны аварга тариаланч хамт олноор шалгарч, тус компанийн трактор-комбайнч Д.Энэбиш Төв аймгийн аварга тариаланч болсон. Мөн “Дийлэгч тэнгэр” ХХК-ийн Гүйцэтгэх захирал П.Болорчимэг Монголын Үндэсний Олон нийтийн Радио Телевиз, Монголын радиогийн Алтан түрүү шагналын Шилдэг менежерээр шалгарсан.

 Үйл ажиллагаа 

Тус компани нь 2018, 2019 онуудад үйл ажиллагаагаа өргөтгөн Сүмбэр суманд гурвалжин будаа, тосны ургамал, улаан буудай тариалж байна. Мөн үйлдвэрлэлээ нэмэгдүүлэх зорилгоор “Өгөөж Сүмбэр” ХХК-тай хамтран ажиллаж, 2020 онд 500 га талбайд тосны ургамал тариалсан.

Түүнчлэн Төв аймгийн Сүмбэр сумын үзэсгэлэнт байгаль, цэцэг ногоо дэлгэрсэн төрөл бүрийн балт ургамалаар баялаг газарт жилдээ 2-3 удаа отор нүүдэл хийж, зөгийн бүтээгдэхүүн бал, жилий, цэцгийн тоос, тоосормог үүртэй бал, лав үйлдвэрлэж байна.

 Бүтээгдэхүүн, үйлчилгээ 

“Дийлэгч Тэнгэр” ХХК нь ОХУ-аас 50 бүл зөгий импортлож зөгий үржүүлж эхэлсэн бөгөөд анхны жилд буюу 2019 онд 3 тонн зөгийн бал хураан авч, үндэсний хэрэглэгчдэдээ эко бүтээгдэхүүнээ нийлүүлж эхэлсэн. Зөгийг зуны саруудад Сүмбэр сумын нутагт байршуулж уулын нугын цэцэгсийн бал, 7,8 дугаар саруудад гурвалжин будааны, рапсын гэсэн 3 төрлийн зөгийн бал хураан авч  “ЖАВХЛАНТ” нэрийн “TAN AN SWEET” брендийн зөгийн бал үйлдвэрлэж байна. Жил бүрийн “Намрын ногоон өдрүүд” үзэсгэлэн худалдаанд Төв аймгийн Сүмбэр сумаас удаа дараалан оролцож, “ЖАВХЛАНТ зөгийн бал” шилдэг бүтээгдэхүүнээр шалгарсан. 

“Дийлэгч Тэнгэр” ХХК нь COVID-19 цар тахлын үед нийгмийн хариуцлагын хүрээнд УОК-д 2 сая 300 мянган төгрөгийн зөгийн бал хандивласан.  

Тус компанийн хэвлэх үйлдвэр нь Герман улсын HEIDELBERG үйлдвэрийн хэвлэлийн машинаар бүрэн тоноглогдсон бөгөөд төрөл бүрийн офсет болон сурталчилгааны хэвлэл, ном, сэтгүүл, танилцуулга, нэрийн хуудас, урилга, мэндчилгээ, календарь, албан бланк, дугтуй гэх мэт цаасан дээр хэвлэж болохуйц бүх бүтээгдэхүүнийг хэвлэдэг. Түүнчлэн цаасан уут, тор, тэмдэглэлийн дэвтэр, календар болон цаг тооны бичиг, зурагт хуудас, стикер дээр хэвлэдэг шошго зэргийг үйлдвэрлэдэг. 

Үйл ажиллагаагаа өргөтгөж ХХААХҮЯ наас Ургамал хамгааллын бүтээгдэхүүн импортлох тусгай зөвшөөрлийн дагуу ОХУ-ын ТЕХНОЭКСПОРТ компанийн үйлдвэрлэсэн таримал ургамалын өвчин, шавьж, хог ургамалын эсрэг ургамал хамгааллын эм бүтээгдэхүүнүүдийг, Ургамал хамгаалын хүрээлэнтэй хамран ажиллаж тухай үйлдвэрлэгчийн бүтээгдэхүүнийг туршилтанд хамруулан Монгол улсад импортолж болох химийн бодисуудын  жагсаалтад оруулан Ургамал хамгааллын бүтээгдэххүүн, эрдэст бордоог импортолж зах зээлийн бодит үнээр худалдан борлуулж ОХУ-ын Техноэкспорт компани албан ёсны дистирбьютороор ажиллаж байна. 

1. МҮОНР-ын Ургацын далай нэвтрүүлгийн 
АЛТАН ТҮРҮҮ шилдэг менежер шагнал 

2. Төв аймгийн Сүмбэр сумын аварга тариаланч хамт олон 

3. Төв аймгийн аварга тариаланч хамт олон 

4. Төв аймгийн аварга малчин Д.Пүрэвдорж 

5. Төв аймгийн хошой аварга тариаланч, механикжуулагч Д.Энэбиш

 Гишүүнчлэл 
 Монголын үндэсний худалдаа аж үйлдвэрийн танхим
 Монголын бизнесийн зөвлөл

Ангилал:Монголын аж ахуйн нэгж
Ангилал:2009 онд байгуулагдсан